Trygve Bull

Trygve Friis Bull (født 13. august 1905 i Kristiania, død 16. mars 1999) var en norsk historiker, filolog og politiker (Ap, SV).

Tryve Bull var filolog (cand.philol.) av utdannelse og arbeidet som lektor i Bergen fra 1936 og ved Oslo lærerskole 1949–1972. I 1930-årene var han med i Mot Dag. Under andre verdenskrig satt han i tysk fangenskap fra 1943 til 1945 i konsentrasjonsleiren Sachsenhausen.

Fra 1950-årene var han aktiv i norsk språkdebatt som aktiv forsvarer av samnorsk.. Han var medlem av Norsk språknemnd fra starten i 1952.Berg, Arngeir; Norsk biografisk leksikon: «Trygve Friis Bull» i Store norske leksikon på snl.no. Hentet 22. april 2025 fra  Daværende justisminister Jens Haugland var levende opptatt av landsmål og sørget for å holde Bull utenfor Språkrådet - inntil Bull, ifølge Haugland, lurte seg inn en annen vei. Hauglands ankepunkt var at Bull angivelig «ikke brukte et norsk ord om han kunne finne et gammelt dansk ord i stedet», slik som «likeberettigelse» i stedet for «jamstelling».Jens Haugland: Dagbok frå Kongens råd (s. 86), Samlaget, Oslo 1986, ISBN 82-521-2639-1

Bull møtte som fast stortingsrepresentant 1958–1964 og som vararepresentant 1964–1969 for Arbeiderpartiet. Bull var en engasjert EF-motstander. Etter EF-avstemningen i 1972 meldte han seg ut av Arbeiderpartiet og inn i Sosialistisk Valgforbund, senere Sosialistisk Venstreparti, hvor han var medlem av hovedstyret i perioden 1973–1975.

Trygve Bull var bror til Oslos mangeårige ordfører Brynjulf Bull. Han er hedret med ridderutmerkelse i Hans Majestet Pinnsvinets orden for sin innsats for Studentersamfunnet i Bergen. Hans hustru Unndis Bull var niese av Erling Falk, lederen av bevegelsen Mot Dag.

Bibliografi
 1963: Ærlig talt – frimodige ytringer om norsk politikk, Cappelen
 1968: Mot Dag og Erling Falk, Cappelen
 1980: For å si det som det var, Cappelen
 1983: På tvert, Cappelen

 Referanser 

 Eksterne lenker 


Kategori:Stortingsrepresentanter fra Ap
Kategori:Stortingsrepresentanter 1958–1961
Kategori:Stortingsrepresentanter 1961–1965
Kategori:Norske forfattere av erindringsbøker
Kategori:Medlemmer av Mot Dag
Kategori:Norske konsentrasjonsleirfanger under andre verdenskrig
Kategori:SV-politikere
Kategori:Personer fra Oslo
Kategori:Stortingsrepresentanter for Oslo
Kategori:Alumni fra Oslo katedralskole